**Vulcanul de lacrimi**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lavă-mi curge pe obraz

ochii-s Doamne doi vulcani

am dat iarăşi de necaz

sunt copil de-un milion de ani

Ochii-s Doamne doi vulcani

toate se reduc la mama

o caut de-un milion de ani

şi-am găsit numai marama

Toate se reduc la mama

am dat iarăşi de necaz

ca să trec spre mine vama

lavă-mi curge pe obraz

Ochii-s Doamne doi vulcani

leac pentru prieteni şi duşmani

Costel Zăgan, CEZEISME II